Oļegs Novickis

Oļegs Novickis (Олег Викторович Новицкий; dzimis ) ir Krievijas kosmonauts, atvaļināts gaisa spēku lidotājs, pulkvedis.

 Agrīnā dzīve 
Oļegs Novickis piedzima  Baltkrievijas PSR Červjeņā.
1988. gadā viņš pabeidza A. K. Flegontova vārdā nosaukto Červjeņas 2. vidusskolu.

 Militārais dienests 
1988. gada augustā Oļegs Novickis iestājās Čkalova Borisoglebskas augstākajā kara aviācijas lidotāju skolā. 1990. gadā augstskolu izformēja, un Novickis turpināja mācības Jeiskas augstākajā militārajā aviācijas lidotāju skolā. 1993. gadā šo augstskolu reorganizēja par Kačinskas augstākās militārās aviācijas lidotāju skolas filiāli, ko viņš pabeidza 1994. gadā "komandas taktisku iznīcinātāju" specialitātē, iegūstot pilota inženiera kvalifikāciju.

1994. gada oktobrī Novicki nosūtīja uz Gaisa spēku aviācijas personāla pārkvalifikācijas centru Borisogļebskā. 1995. gada septembrī viņš sāka dienēt par lidotāju instruktoru Čkalova Borisogļebskas aviācijas personāla sagatavošanas mācību aviācijas centra iznīcinātāju aviācijas pulka instruktoru pulkā.

1996. gada maijā Novicki pārcēla uz 4. Gaisa armijas 1. gvardes jaukto aviācijas divīziju (Ziemeļkaukāza kara apgabals), kur viņš bija uzbrukuma aviācijas pulka eskadriļas pilots, vecākais pilots, posma komandieris, eskadriļas komandiera vietnieks.

No 2004. gada septembra līdz 2006. gada jūnijam Novickis mācījās Gagarina Gaisa spēku akadēmijas komandējošā fakultātē, iegūstot "vadības speciālista" kvalifikāciju.

No 2006. gada jūnija līdz 2007. gada februārim viņš dienēja par eskadriļas komandieri 4. Gaisa spēku un Pretgaisa aizsardzības armijas 1. gvardes jauktās aviācijas divīzijas uzbrukuma aviācijas pulka eskadriļā. Viņš ir apguvis lidmašīnas L-39 un Su-25, kopumā veicot 680 lidojumu stundas. Viņš ir piedalījies militārās operācijās Čečenijā.

2010. gadā Novickis tika paaugstināts pulkveža pakāpē. 2012. gada vasarā viņš atvaļinājās no militārā dienesta rezervē.

 Kosmonauta karjera 
2006. gadā Oļegs Novickis pieteicās kosmonautu 14. iesaukumam. 11. oktobrī viņš tika izraudzīts par kosmonauta kandidātu.
2007. gada 7. februārī Novicki uzņēma kosmonautu nodaļā, un 26. februārī viņš uzsāka divu gadu vispārējo kosmonautu sagatavošanas kursu. 2009. gada 9. jūnijā Novickim piešķīra kosmonauta izmēģinātāja kvalifikāciju, un viņš sāka gatavoties Starptautiskās kosmosa stacijas (SKS) programmā.

2010. gadā Novickis nomainīja Romanu Romaņenko SKS 31. ekspedīcijas dublieru apkalpē, un tika apstiprināts 33. / 34. ekspedīcijas pamatapkalpē.

Pirmais Oļega Novicka kosmiskais lidojums sākās 2012. gada 23. oktobrī, esot kosmosa kuģa Sojuz TMA-06M komandierim. Viņš bija Starptautiskās kosmosa stacijas 33. un 34. ekspedīcijas lidojuma inženieris. 2013. gada 15. martā lidojums beidzās.
Tūlīt pēc nolaišanās 16. martā viņš kopā ar Jevgeņiju Tarelkinu piedalījās eksperimentā, lai izmēģinātu manuāli kontrolētu nolaišanos no orbītas uz Marsa virsmas, izmantojot centrifūgu, lai simulētu nolaišanās pārslodzi reālā kosmosa lidojuma režīmā. Pārbaude apstiprināja kosmonautu spēju nolaisties uz Marsa virsmas pēc ilga kosmiskā lidojuma.

 Oļegam Novickim ar Krievijas prezidenta pavēli tika piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".
2015. gada augustā viņu apstiprināja 50. / 51. ekspedīcijas pamatapkalpē.

Otro reizi kosmosā Oļegs Novickis devās 2016. gada 17. novembrī kā kosmosa kuģa Sojuz MS-03 komandieris. Viņš bija 50. un 51. ekspedīcijas lidojuma inženieris. 2017. gada 2. jūnijā Novickis atgriezās uz zemes.

Trešais Oļega Novicka kosmiskais lidojums sākās 2021. gada 9. aprīlī, esot kosmosa kuģa Sojuz MS-18 komandierim. Viņš bija 64. un 65. ekspedīcijas lidojuma inženieris. Novickis veica trīs iziešanas kosmosā. 17. oktobrī viņš atgriezās uz zemes.

2023. gada 29. maijā Novicki apstiprināja par 21. viesekspedīcijas (Baltkrievijas pārstāves lidojums) komandieri.

Ceturto reizi kosmosā Oļegs Novickis devās 2024. gada 23. martā kā kosmosa kuģa Sojuz MS-25 komandieris. Viņš uz Starptautisko kosmosa staciju pavadīja Baltkrievijas pirmo kosmonauti Marinu Vasiļevsku (21. viesekspedīcija) un 70. / 71. ekspedīcijas dalībnieci Treisiju Koldvelu Daisoni. Uz zemes viņš atgriezās kosmosa kuģī Sojuz MS-24, lidojumā pavadot 13 dienas 18 stundas 41 minūti.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Amats Ilgums Piezīmes Sojuz TMA-06M   Jevgeņijs TarelkinsKevins Fords Komandieris 143 d 16 h 14 min SKS-33, SKS-34 Sojuz MS-03   Tomā PeskjēPegija Vitsone Komandieris 196 d 17 h 49 min SKS-50, SKS-51 Sojuz MS-18   Pjotrs DubrovsMarks Vande Hei Komandieris 190 d 20 h 53 min SKS-64, SKS-65   Kļims ŠipenkoJūlija Peresiļda Sojuz MS-25↑   Marina VasiļevskaTreisija Koldvela Daisone Komandieris 13 d 18 h 41 min SKS 21. Krievijas viesekspedīcija Sojuz MS-24↓   Marina VasiļevskaLorela O'Hāra

Iziešanas kosmosā:
MisijaSlūžu kameraKosmonautiSākums (UTC)BeigasIlgums Darbība SKS-65 Poisk Oļegs NovickisPjotrs Dubrovs  05:53 13:12 7 h 19 min Uz Zarja moduļa nomainīts termoregulācijas sistēmas plūsmas vadības regulatora panelis. Pirs moduļa sagatavošana atvienošanai: no Pirs noņemtas tuvošanās antenas un to kabeļi, noņemta pāriešanas drošināšanas trose starp Pirs un Zvezda, uz Poisk pārnestas eksperimentu iekārtas Test un Vynislivost. SKS-65 Poisk Oļegs NovickisPjotrs Dubrovs  14:41 22:35 7 h 34 min Nauka modulim pievienoti elektrības un Ethernet kabeļi; uzstādīts rokturis. SKS-65 Poisk Oļegs NovickisPjotrs Dubrovs  14:51 22:16 7 h 25 min Nauka modulim pabeigta Ethernet kabeļu pievienošana. Uz Poisk moduļa uzstādīta platforma ar eksperimentu konteineriem Biorisk-MSN. Uz Nauka uzstādīti rokturi.

 Atsauces 

 Ārējās saites 

 Oļega Novicka biogrāfija 
 astronaut.ru 

Kategorija:Krievijas kosmonauti
Kategorija:Krievijas Federācijas Varoņi
Kategorija:Baltkrievijā dzimušie kosmonauti